હિન્દુસ્તાન એરોનોટિક્સ લિમિટેડ (એચએએલ)ના નવા ચીફ આર માધવને કંપનીને રાફેલ ડીલ સાથે સંકળાયેલ રાજકારણથી દૂર રહેવા જણાવ્યુ છે. વિપક્ષે આ ડીલને લઈને સરકાર પર ઓફસેટ કોન્ટ્રાક્ટમાં એચએએલને સાઈડ લાઈન કરવાનો આરોપ લગાવ્યો છે. સપ્ટેમ્બરમાં એચએએલના ચેરમેન અને મેનેજિંગ ડાયરેક્ટર બન્યા બાદ પ્રથમ વખત પત્રકાર પરિષદમાં માધવને જણાવ્યુ કે, તેમની કંપની ઓફસેટ બિઝનેસમાં નથી અને રાફેલ ડીલ અંતર્ગત ૩૦ હજાર કરોડના ઓફસેટ કોન્ટ્રાક્ટની પણ દાવેદાર નહોતી. તેમણે વધુમાં જણાવ્યુ કે, એચએએલે પોતાના કર્મચારીઓને જણાવ્યુ છે કે તે આ મામલે કોઈપણ રાજકીય પાર્ટી સાથે જોડાય નહીં.